“ஏறத்தாழ ஓராண்டுக்குப் பிறகு தற்போது தான் எங்களுக்கு முதலீட்டாளர்களிடம் இருந்து நிதி கிடைத்திருக்கிறது. இது அடுத்த கட்டத்தை நோக்கி பயணிக்க உதவியாக இருக்கும். ஏஞ்சல் முதலீடு மூலம் முதலீட்டாளர்கள் உதவியுடன் மும்பை, பெங்களூர் உள்ளிட்ட பெருநகரங்களில் நீர் சேமிப்பு குறித்த ஆய்வுகள், மற்றும் முன்மாதிரிகளை திரட்டும் வாய்ப்பும் கிடைத்ததாகக் கூறுகிறார் சக்திவேல். இதன் மூலம் பல்வேறு தொழில் வாய்ப்புகள் கிடைத்த போதும், அகலக் கால் வைக்க விரும்பவில்லை என்கிறார் அவர். ஒவ்வொரு இடத்திலும் நீர் சேமிப்பை ஏற்படுத்தும் போது புதுப்புது சிக்கல்கள், அனுபவம் ஏற்படும். அவற்றிற்கு தீர்வு கண்டு ஒவ்வொரு நீர் சேமிப்பு முறையிலும் ஒரு நிரூபிக்கப்பட்ட மாதிரியை வைத்துக் கொள்ள வேண்டும் என்று நினைக்கிறோம். அப்போது தான் விரிவாக்கம் செய்யும் போது அது கைகொடுக்கும் என்று வியாபார விஸ்திகரிப்பு பற்றி வியூகம் வகுத்துள்ளார் இந்த இளம் தொழில்முனைவர்.